দাগ (১৯৫২-এর চলচ্চিত্র)
দাগ অমিয় চক্রবর্তী প্রযোজিত ও পরিচালিত ১৯৫২ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। এর কাহিনি ও চিত্রনাট্য লিখেছেন যৌথভাবে অমিয় চক্রবর্তী ও রাজেন্দ্র শঙ্কর। এতে শ্রেষ্ঠাংশে অভিনয় করেন দিলীপ কুমার ও নিম্মী এবং পার্শ্ব চরিত্রে অভিনয় করেন ঊষা কিরণ, ললিতা পবার, কানহাইয়ালাল, ও লীলা মিশ্র। চলচ্চিত্রটির সঙ্গীতায়োজন করেন শঙ্কর-জয়কিশন। চলচ্চিত্রটি ১৯৫২ সালের ৪ঠা জুলাই ভারতে মুক্তি পায় এবং বক্স অফিসে ব্যবসাসফল হয়। দিলীপ কুমার ১ম ফিল্মফেয়ার পুরস্কারে শ্রেষ্ঠ অভিনেতা বিভাগে পুরস্কার অর্জন করেন।